Diari Oficial de la Generalitat Valenciana


Sumari del DOGV 3051, del 06-08-1997 (1997/9533)

RESOLUCIÓ de 29 de juliol de 1997, del conseller d'Obres Públiques, Urbanisme i Transports, relativa al projecte de pla especial per a la formació de patrimoni públic de sòl de la Generalitat Valenciana, que afecta determinats terrenys en els termes municipals de Benidorm i Finestrat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3051

Data del DOGV
:   06-08-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/9533


Data del document
:   29-07-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 29 de juliol de 1997, del conseller d'Obres Públiques, Urbanisme i Transports, relativa al projecte de pla especial per a la formació de patrimoni públic de sòl de la Generalitat Valenciana, que afecta determinats terrenys en els termes municipals de Benidorm i Finestrat.  
Vist el projecte de pla especial per a la formació de patrimoni públic de sòl de la Generalitat Valenciana, que afecta determinats terrenys en els termes municipals de Benidorm i Finestrat, del qual resulten els següents:  
Antecedents de fet  
Primer  
El promotor de aquesta actuació és la Generalitat Valenciana, sobre terrenys classificats pels planejaments municipals de Benidorm i Finestrat de sòl no urbanitzable i urbanitzable, i que té per objecte la formació de patrimoni públic de sòl de la Generalitat Valenciana en els citats terrenys.  
Segon  
La singularitat de l'actuació pretesa (per a implantació d'un parc temàtic, així com d'unes altres activitats d'importància per a l'economia regional i el desenvolupament turístic de la Comunitat Valenciana) fa necessari la intervenció dels poders públics.  
Tercer  
L'expedient consta de memòria informativa i justificativa i plans d'informació, degudament diligenciats.  
Quart  
En data 18 d'abril de 1997, el conseller d'Obres Publiques, Urbanisme i Transports va adoptar la resolució de sotmetre a informació pública el projecte de pla especial, pel qual es reserven determinats terrenys per a patrimoni de sòl de la Generalitat als municipis de Benidorm i Finestrat (implantació d'un parc temàtic), demanar el dictamen sobre el projecte als municipis de Finestrat i Benidorm, suspendre les llicències d'edificació i parcel·lació i ordenar-ne la publicació en el Diari Oficial de la Generalitat Valenciana (DOGV).  
En data 19 d'abril de 1997, es va publicar l'anunci d'informació pública de l'expedient en el Diari Oficial de la Generalitat Valenciana i en data 21 d'abril de 1997, en els periòdics La Verdad i Información d'Alacant.  
Cinqué  
Durant el període d'informació pública s'han presentat les al·legacions que consten en l'expedient administratiu, i que els compareixents es tenen com a part interessada en aquest procediment.  
Sisé  
El 21 de juliol de 1997, el director general d'Urbanisme i Ordenació Territorial va acordar aprovar provisionalment l'expedient de referència, interessant-ne la aprovació definitiva.  
Fonaments de dret  
Primer  
El projecte de pla especial per a la formació de patrimoni públic de sòl de la Generalitat Valenciana, s'ha tramitat d'acord amb l'article 99, en relació amb els articles 38 i 43, de la Llei 6/1994, de 15 de novembre, Reguladora de l'Activitat Urbanística de la Generalitat Valenciana.   
Segon  
En relació amb les al·legacions presentades en el període d'informació pública, s'ha d'acceptar, en primer lloc, la petició dels al·legants i tenir-se com a compareixents i part interessada en aquest procediment i en els quals d'aquest s'incoen i deriven, tenir també per formulades les diverses observacions, que efectuen respecte dels seus títols de propietat, i informació sobre la situació jurídica de les finques.  
En segon lloc, en relació amb les peticions concretes que insten excloure determinats terrenys de l'àmbit d'actuació, es resol declarar que no és procedent tenint en compte que la delimitació de l'àrea de reserva s'ha fet atenent els límits geogràfics objectius, i s'entén que la inclusió dels terrenys en aquesta no comporta la declaració de necessitat de la seua ocupació, ni la incoació de l'expedient d'expropiació, de manera que els arguments raonats pels al·legants seran estudiats i poden ser, en el seu cas, atesos en el moment que s'incoen els expedients d'expropiació corresponents.  
D'altra banda, respecte a les al·legacions que esgrimeixen diverses objeccions jurídiques a l'aprovació, s'acorda desestimar-les per les raons exposades en els informes tècnics que consten en l'expedient.   
Tercer  
Aquest projecte de pla especial per a la formació de patrimoni públic de sòl de la Generalitat Valenciana consta de documentació completa, ha sigut tramitat correctament i s'ajusta a les determinacions contingudes en la legislació vigent en matèria del sòl i ordenació territorial.   
Per tant, d'acord amb l'article 40 de la Llei 6/1994, Reguladora de l'Activitat Urbanística, no hi ha objeccions ni impediments urbanístics legals per a l'aprovació definitiva.  
Quart  
El conseller d'Obres Públiques, Urbanisme i Transports és l'autoritat competent per a adoptar aquesta resolució, d'acord amb l'article 6.e.2 del Decret 77/1996, de 16 d'abril, del Govern de la Generalitat Valenciana, pel qual s'aprova el Reglament dels Òrgans Urbanístics, de la Generalitat Valenciana.  
Vistos els preceptes legals citats i els altres de concordant i general aplicació, resolc aprovar definitivament el pla especial per a la formació de patrimoni públic de sòl de la Generalitat, que afecta determinats terrenys dels termes municipals de Benidorm i Finestrat, de conformitat amb l'article 99, en relació amb els articles 38 i 43, de la Llei 6/1994, Reguladora de l'Activitat Urbanística de la Generalitat Valenciana, pla especial que té per objecte legitimar la possible expropiació dels terrenys i els immobles afectats per aquest per a la seua incorporació al patrimoni de la Generalitat.  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana. Aquesta publicació excusa la notificació individualitzada.  
Contra aquesta resolució, que posa fi a la via administrativa, s'hi podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptats des del dia de la notificació o de la publicació d'aquesta. Per a la interposició del mencionat recurs serà requisit imprescindible que, amb caràcter previ, el recurrent comunique a aquest òrgan la interposició d'aquest, de conformitat amb els articles 57.2.f) i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga presentar qualsevol altre recurs que s'estime oportú.  
València, 29 de juliol de 1997.- El conseller d'Obres Públiques, Urbanisme i Transports: Luis Fernando Cartagena Travesedo.